|  |  |
| --- | --- |
| **Naziv obveznika:** | Muzej grada Šibenika |
| **Broj RKP-a:**  | 33771 |
| **Sjedište obveznika:**  | Šibenik |
| **Matični broj:**  | 3019594 |
| **Adresa sjedišta obveznika:**  | Gradska vrata 3 |
| **OIB:**  | 35703758632 |
| **Pravno ustrojbeni oblik:** | 30 - Ustanova |
| **Razina:** | 21 - Proračunski korisnik proračuna JLP(R)S |
| **Razdjel:**  | **-** |
| **Funkcijska oznaka:** | 0820 Službe kulture |
| **Šifra djelatnosti: prema NKD-u 2007:** | 9102 |
| **Šifra županije:**  | 15 – Šibensko-kninska županija |
| **Šifra općine/grada:**  | 444 – Grad Šibenik |
| **Odgovorna osoba:**  | mr. sc. Željko Krnčević, ravnatelj |
|  |  |

**OBRAZLOŽENJE I. IZMJENA I DOPUNA FINANCIJSKOG PLANA MUZEJA GRADA ŠIBENIKA ZA 2024. GODINU**

Prema Zakonu o proračunu (Nar. nov., br. 144/21.), Pravilniku o proračunskim klasifikacijama (Nar. nov., br. 4/2024.), Pravilniku o proračunskom računovodstvu i Računskom planu (Nar. nov., br. 158/2023.) i Uputi za izradu Proračuna Grada Šibenika i financijskih planova za razdoblje 2024. – 2026., od 19. listopada 2023. godine (KLASA: 400-01/23-01/14, URBROJ: 2182-01-06-23-1).

Sažetak djelokruga rada proračunskog korisnika

Muzej grada Šibenika (u daljnjem tekstu: Muzej) je pravna osoba, osnovana kao javna ustanova u kulturi za trajno obavljanje muzejske djelatnost od javnog interesa u svrhu proučavanja, obrazovanja i uživanja u materijalnoj i nematerijalnoj baštini čovječanstva i njegova okoliša, u službi društva i njegova kulturnog i gospodarskog razvitka, otvorena za javnost.

Muzej je povezan u Sustav muzeja Republike Hrvatske radi primjene jedinstvenog stručnog pristupa obavljanju muzejske djelatnosti. Osnivač Muzeja je Grad Šibenik. Muzej ima status proračunskog korisnika te kao takav financijsko poslovanje i računovodstvo vodi u skladu s propisima za proračunske korisnike jedinica lokalne i područne (regionalne) samouprave.

Djelatnosti Muzeja jesu: prikupljanje muzejske građe i muzejske dokumentacije sukladno svojoj misiji i politici sakupljanja; čuvanje muzejskih predmeta u odgovarajućim uvjetima; zaštita cjelokupne muzejske građe, muzejske dokumentacije, baštinskih lokaliteta i nalazišta u svrhu obrazovanja, proučavanja i uživanja u skladu s propisima o zaštiti i očuvanju kulturnih dobara; vođenje propisane dokumentacije o muzejskim predmetima, zbirkama i aktivnostima muzeja; organiziranje stalnih i povremenih izložbi te stručno vođenje; provođenje istraživanja; izdavačka djelatnost; organiziranje predavanja, konferencija i stručnih skupova, edukativnih aktivnosti i radionica; podržavanje i organiziranje umjetničkih i kulturnih događanja u okviru svog djelokruga; obavljanje poslova upravljanja muzejskim zbirkama od strane stručnih djelatnika sukladno standardima; omogućavanje dostupnosti zbirki u obrazovne, stručne i znanstvene svrhe; provođenje digitalizacije muzejske građe, obavljanje revizije muzejske građe; obavljanje procjene povijesne, znanstvene, umjetničke i tržišne vrijednosti muzejske građe za potrebe upravljanja imovinom, za osiguranje i otkup; izrada stručnih mišljenja, vještačenja i elaborata o muzejskom predmetu, građi, zbirci o kojoj skrbi i drugim kulturnim dobrima; organiziranje izrade i prodaje suvenira i predmeta te izdavanje i prodaja publikacija tematski vezanih uz fundus i program muzeja te obavljanje i drugih djelatnosti sukladno Zakonu o muzejima.

Ustrojstvo i upravljanje Muzejom uređeno je Statutom Muzeja. Tijela Muzeja su ravnatelj, upravno vijeće i stručno vijeće. Ravnatelj upravlja Muzejom te predstavlja i zastupa Muzej u pravnom prometu i pred tijelima javne vlasti. Upravno vijeće usvaja program rada i razvitka na prijedlog ravnatelja i uz pribavljeno mišljenje stručnog vijeća; usvaja financijski plan, financijski izvještaj, izvještaj o izvršenju financijskog plana te izvješće o izvršenju programa rada i razvitka Muzeja; donosi Statut uz prethodnu suglasnost osnivača te druge akte sukladno Statutu. Stručno vijeće, sačinjeno od stručnih muzejskih djelatnika, raspravlja o stručnim pitanjima rada Muzeja, razmatra i predlaže programe rada, izvješća o radu i daje mišljenja i prijedloge u vezi s razvojem djelatnosti. Radi obavljanja muzejske djelatnosti te poslovanja Muzeja kao ustanove u pravnom i ekonomskom smislu, Muzej je ustrojen u odjele i službe: Arheološki odjel, Odjel dokumentacije, Etnografski odjel, Konzervatorsko-restauratorski odjel, Kulturno-povijesni odjel, Odjel novije povijesti, Službu općih poslova i Financijsko-računovodstvenu službu. Ukupno je zaposlen 21 djelatnik.

Obrazloženje programa i aktivnosti

Muzej, kao dio kulturne infrastrukture Grada Šibenika, kroz planirane programe provodi aktivnosti koje su usmjerene na očuvanje, zaštitu, unaprjeđenje i prezentaciju kulturno-povijesne baštine te na podizanje svijesti o njihovoj važnosti i značenju za lokalnu zajednicu. Muzej unutar svoje zajednice ima važnu ulogu i utjecaj na popularizaciju različitih vrsta umjetnosti među građanima svih skupina. Muzej kao regionalna muzejska baštinska ustanova doprinosi razvoju suvremenog društva, ističući spoznaje o Šibeniku i šibenskom kraju na zanimljiv i atraktivan način privlačan lokalnom stanovništvu, ali i široj društvenoj zajednici. Misija Muzeja je sakupljanje, istraživanje, očuvanje, zaštita, prezentacija i interpretacija lokalnog identiteta, povijesti, kulture, umjetnosti i tradicijske baštine šibenskog područja na dobrobit šire javnosti, obrazovanja svih dobnih skupina društva i održivo korištenje kulturne baštine. Muzej posjeduje bogati muzejski fundus od 130.965 predmeta (inventariziranih 72.126), sistematiziran u 45 zbirki, koje se čuvaju u 3 zgrade u povijesnoj jezgri Šibenika. Dio muzejskog fundusa prezentira se javnosti kroz stalni postav, različite povremene tematske izložbe i događanja.

Planirane programe Muzejske djelatnosti Muzeja čine Redovna djelatnost i Zaštita kulturno povijesne baštine, te aktivnosti i projekti u okviru programa Zaštita kulturno povijesne baštine: Zaštita kulturno povijesne baštine, Stalni postav Muzeja, Muzejsko-galerijska djelatnost, Arheološki lokaliteti, Muzejsko izdavaštvo i novi kapitalni projekt Energetska obnova Muzeja grada Šibenika. Navedenim aktivnostima povećat će se mogućnost za ostvarenje dodatnih vlastitih prihoda koji direktno postaju nova vrijednost za muzejsku djelatnost, za djelatnike Muzeja, za Šibenčane i za grad.

Obrazloženje posebnog dijela I. Izmjena i dopuna financijskog plana Muzeja

|  |
| --- |
| **Razdjel: 3 UPRAVNI ODJEL ZA DRUŠTVENE DJELATNOSTI****Glava: 4 MUZEJ GRADA** **Uprava: 0003 MUZEJ GRADA ŠIBENIKA** |
| **Planirana sredstva za provedbu** | **1.225.843,00 EUR** |
| **NAZIV PROGRAMA**  | **152001 MUZEJSKA DJELATNOST** |
| **Funkcijska oznaka** | 0820 Službe kulture |
| **Regulatorni okvir**  | Zakon o muzejima (Nar. nov., 61/18., 98/19., 114/22. i 36/24.)Zakon o ustanovama (Nar. nov., 76/93., 29/97., 47/99., 35/08., 127/19. i 151/22.)Zakon o kulturnim vijećima i financiranju javnih potreba u kulturi Nar. nov., 83/22)Zakon o proračunu (Nar. nov., 144/21.) Zakon o radu (N.N., br. 93/14., 127/17., 98/19., 151/22. i 64/23.) |
| **Opis programa**  | **A15200101 Redovna djelatnost Muzeja** |
| **Ciljevi programa**  | Zadobivanje veće pažnje sadašnje i buduće publike Muzeja organiziranjem povremenih izložbi, umjetničkih i kulturnih događanja, osiguravanjem dostupnosti zbirki u obrazovne, stručne i znanstvene svrhe, osiguravanjem prihvatljivog okruženja za javnost. |
| **Planirana sredstva za provedbu**  | **698.290,00 EUR**  |
| **Pokazatelj rezultata**  | Navedeni su u zasebnoj tablici |
| **Obrazloženje**  | Povećani rashodi u iznosu od 125.450,00 EUR odnose se na: rashode za zaposlene (povećanje osnovice za plaću od 20,5%, planiranje 13-tog rashoda za plaće, zapošljavanje djelatnika u suvenirnici/porti na određeno vrijeme tijekom ljetne sezone); materijalne rashode ( rashod za panik rasvjetu u zgradi muzeja koja je zakonski propisana, rashod za potrebe prijevoza izložbi i eksponata, rashod za usluge prijevoza za Međunarodni dan muzeja u Tomislavgrad, rashod za škure na palači Rossini zbog opasnosti pada na prolaznike, rashod za pripremu dokumentacije za prijavu na EU projekt, rashodi za računalne usluge zbog vođenja internetske stranice te dodatnih troškova prilikom zapošljavanja djelatnika u Financijsko-računovodstvenoj službi) i za kontinuirane materijalne rashode su planirani 13-i rashodi zbog ukidanja podskupine računa 193.Svi planirani rashodi i izdaci odnose se na redovno funkcioniranje Muzeja kao javne ustanove u kulturi te kao proračunskogkorisnika koji se u cijelosti financiraju iz nadležnog proračuna. |
| **NAZIV PROGRAMA**  | **152002 ZAŠTITA KULTURNO POVIJESNE BAŠTINE** |
| **Funkcijska oznaka** | 0820 Službe kulture |
| **Regulatorni okvir**  | Zakon o muzejima (Nar. nov., 61/18., 98/19., 114/22. i 36/24.)Zakon o ustanovama (Nar. nov., 76/93., 29/97., 47/99., 35/08., 127/19. i 151/22.)Zakon o kulturnim vijećima i financiranju javnih potreba u kulturi Nar. nov., 83/22)Zakon o proračunu (Nar. nov., 144/21.) Zakon o zaštiti i očuvanju kulturnih dobara (Nar. nov., 62/20., 117/21.i 114/22.) |
| **Opis programa**  | **A15200201 Zaštita kulturno povijesne baštine -** Kontinuirana briga za muzejski fundus kroz planiranu sakupljačku politiku te utvrđivanje prioriteta obrade i zaštite muzejskih predmeta, međumuzejska suradnja, sakupljane muzejske građe i njena obrada te izrada muzejskih suvenira.**K15200202 Stalni postav Muzeja -** Stalni postav Muzeja grada Šibenika, smješten u atriju i južnom krilu Kneževe palače, prezentira povijest grada i njegove okolice od 6. tisućljeća prije Krista do kraja 18. stoljeća. U Stalnom postavu čuvaju se najreprezentativniji eksponati iz bogate povijesti grada Šibenika. **A15200215 Muzejsko-galerijska djelatnost -** Populariziranje Muzeja osmišljavanjem atraktivnih interdisciplinarnih izložbi kao i edukacijom mladih putem radionica i igraonica te povećavanje interesa lokalne zajednice za šibensku baštinu.**A15200216 Arheološki lokaliteti -** Kontinuirana terenska aktivnost i suradnja s drugim ustanovama u usavršavanju stručnjaka.**A15200217 Muzejsko izdavaštvo -** Vlastitim izdanjima popularizirati i promicati muzejsku djelatnost.**K 152002… - Energetska obnova Muzeja grada Šibenika –** dobivena Odluka o financiranju dana 07. svibnja 2024. u ukupnom iznosu od 1.327.292,62 EUR od strane Ministarstva kulture i medija. |
| **Ciljevi programa**  | Zaštita i očuvanje kulturne baštine i njezine dostupnosti javnosti kroz nabavu muzejske građe, istraživanja, stručne i znanstvene obrade te njezine sistematizacije u zbirke, trajne zaštite muzejske građe, muzejske dokumentacije i arheoloških lokaliteta i nalazišta u svrhu osiguranja dostupnosti, obrazovanja, tumačenja, uživanja, predstavljanja i prezentiranja javnosti muzejske građe kroz stalni postav, povremene izložbe, istraživanja, izdavaštvo, digitalizaciju muzejske građe, predavanja, konferencije i stručne skupove, edukativne aktivnosti i radionice zainteresiranom, u najvećem broju, domicilnom stanovništvu te stranim posjetiteljima i gostima. Muzejska građa i muzejska dokumentacija štite se kao kulturno dobro. |
| **Planirana sredstva za provedbu**  | **527.553,00 EUR** |
| **Pokazatelj rezultata**  | Navedeni su u zasebnoj tablici |
| **Obrazloženje**  | Ovim Izmjenama i dopunama ukupni rashodi su povećani za 366.720,00 EUR. Najveći dio se odnosi na novi kapitalni projekt – Energetska obnova Muzeja grada Šibenika i to 250.000,00 EUR za 2024. godinu. Sredstva su odobrena od strane Ministarstva kulture i medija.Povećani su rashodi za aktivnosti: Muzejsko- galerijska djelatnost, Arheološki lokaliteti i Muzejsko izdavaštvo zbog više odobrenih prihoda od Ministarstva kulture i medija.Rashodi za Stalni postav su povećani za 53.638,00 EUR i to za više odobrena sredstva od Ministarstva kulture i medija te tražimo dodatnih 20.000,00 EUR od našeg osnivača Grada Šibenika kako bi Stalni postav bio pripremljen za ulazak u posljednju fazu-nabavu multimedije. Iduće, 2025. godine je 100. obljetnica osnivanja Muzeja grada Šibenika i smatramo da bi završetak Stalnog postava bio kruna na proteklih 100 godina.Muzejsko-galerijska djelatnost je povećana i za rashode za izložbu o šibenskom zlataru i graveru iz 16. stoljeća Horaciju Fortezzi. Muzeju je izuzetna čast što sudjeluje u ovom velikom projektu zajedno s Klovićevim dvorima iz Zagreba. Pošto se i troškovi dijele, a neke su stavke malo povećane jer dio eksponata dolazi iz inozemstva, po usmenom dogovoru s nadležnima u Gradu, morali smo povećati ovu stavku. Izložba će biti veliki doprinos promidžbi cijelog Šibenika.Sredstvima će se omogućiti djelomično organiziranje i izvršenje planiranih poslova muzejske djelatnosti kao što su: promocija baštine Šibenika i Šibensko-kninske županije putem izrade suvenira, sudjelovanje na znanstvenim i stručnim skupovima u zemlji i inozemstvu, objava u stručnim i znanstvenim časopisima, stručno usavršavanje svih stručnih djelatnika, za kongrese, savjetovanja i simpozije; dodatno ulaganje u Stalni postav; osmišljavanje i organiziranje izložbi, manifestacija i radionica; arheološka istraživanja te izdavanje edicija, definirane Programom rada Muzeja za 2024. godinu.Izvori financiranja: opći prihodi i primici, vlastiti prihodi, prihodi za posebne namjene i pomoći iz proračuna. |

1. Aktivnost: 15200101 Redovna djelatnost Muzeja – 698.290,00 EUR

Zakonska osnova: Članak 6. Zakona o muzejima

|  |  |  |  |  |  |
| --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost 2023.** | **Izvor podataka** | **Ciljana vrijednost 2024.**  |
| Povećanje broja inventiranih muzejskih predmeta | Muzejski predmeti upisom u inventarnu knjigu Muzeja stječu status kulturnog dobra, a inventarna knjiga Muzeja sastavni je dio Registra kulturnih dobara Republike Hrvatske | Broj inventiranih muzejskih predmeta | 4000 | MGŠ | 4200 |
| Stručno usavršavanje na seminarima, savjetovanjima i simpozijima | Poticanje djelatnika na edukaciju i stručno usavršavanje  | Broj stručnih usavršavanja | 7 | MGŠ | 10 |

1. Aktivnost: A15200201 Zaštita kulturno-povijesne baštine – 24.114,00 EUR

Zakonska osnova: Članak 6. Zakona o muzejima

|  |  |  |  |  |  |
| --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost 2023.** | **Izvor podataka** | **Ciljana vrijednost 2024.**  |
| Sudjelovanje na stručnim i znanstvenim kongresima i savjetovanjima | Sudjelovanjem na stručnim i znanstvenim kongresima i savjetovanjima prezentira se i promovira kulturno-povijesna baština šibenskog kraja | Broj sudjelovanja na stručnim i znanstvenim kongresima i savjetovanjima | 7 | MGŠ | 10 |
| Povećanje broja otkupa muzejske građe | Otkupom muzejskih predmeta želi se povećati muzejski fundus | Broj otkupljenih muzejskih predmeta | 23 | MGŠ | 25 |
| Povećanje broja konzervacije i restauracije na muzejskim predmetima | Konzervacijom i restauracijom želi se stanje muzejskih predmeta staviti u funkciju | Broj konzerviranih i restauriranih muzejskih predmeta | 56 | MGŠ | 60 |

1. Kapitalni projekt: 15200202 – Stalni postav Muzeja – 120.000,00 EUR

Riječ je o dovršetku projekta stalnog muzejskog postava na III. katu Kneževe palače, a odnosi se na vremensko razdoblje novije povijesti.

Stalni postav Muzeja grada Šibenika, smješten u atriju i južnom krilu Kneževe palače, prezentira povijest grada i njegove okolice od 6. tisućljeća prije Krista do kraja 18. stoljeća. U Stalnom postavu čuvaju se najreprezentativniji eksponati iz bogate povijesti grada Šibenika.

1. Aktivnost: A15200215 Muzejsko-galerijska djelatnost – 56.942,00 EUR

Posebni cilj: Populariziranje Muzeja osmišljavanjem atraktivnih interdisciplinarnih izložbi kao i edukacijom mladih putem radionica i igraonica te povećavanje interesa lokalne zajednice za šibensku baštinu. Također, Muzej kontinuirano radi i na uključivanju osjetljivih društvenih skupina u uživanju u materijalnoj i nematerijalnoj baštini.

Za Muzejsko – galerijsku aktivnost planirano je izvršenje iz općih prihoda i primitaka, pomoći, vlastitih prihoda te prihoda za posebne namjene.

|  |  |  |  |  |  |
| --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost 2023.** | **Izvor podataka** | **Ciljana vrijednost 2024.**  |
| Povećanje broja izložbi | Prezentacija i popularizacija kulturne baštine domicilnom stanovništvu i drugim posjetiteljima | Izložba | 3 | MGŠ | 4 |
| Povećanje broja posjetitelja | Poticanje kvalitete obavljanja programske djelatnosti kroz muzejsko-galerijsku djelatnost | Broj posjetitelja | 6000 | MGŠ | 7000 |
| Povećanje broja gostovanja izložbi MGŠ-a u drugim muzejima | Prezentacija i popularizacija kulturne baštine šibenskog kraja | Izložba | 5 | MGŠ | 7 |
| Povećanje broja manifestacija | Manifestacijama se potiče javnost za sudjelovanjem na manifestacijama vezanim za promociju muzejske djelatnosti | Manifestacija | 4 | MGŠ | 6 |
| Povećanje broja edukativne djelatnosti - vodstva i predavanja za građanstvo | Približavanje kulturne baštine i educiranje o kulturnoj baštini  | Vodstvo i predavanje | 26 | MGŠ | 30 |
| Povećanje broja radionica i igraonica za djecu | Približavanje kulturne baštine i educiranje o kulturnoj baštini djece vrtićke i školske dobi | Radionica i igraonica | 11 | MGŠ | 15 |

1. Aktivnost: A15200217 Arheološki lokaliteti – 64.784,00 EUR

Posebni cilj: Kontinuirana terenska aktivnost i suradnja s drugim ustanovama u usavršavanju stručnjaka.

Muzej skrbi o 15 arheoloških lokaliteta što prije svega podrazumijeva njihovo održavanje. Osim redovnog održavanja u 2024. godini planirane su sljedeće aktivnosti:arheološko iskopavanje nalazišta Čista Mala – Velištak, arheološko istraživanje nalazišta Velika Mrdakovica arheološko istraživanje nalazišta Goriš i Žažvić.

Za Arheološke lokalitete planirano je izvršenje iz vlastitih prihoda i pomoći.

|  |  |  |  |  |  |
| --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost 2023.** | **Izvor podataka** | **Ciljana vrijednost 2024.**  |
| Povećanje broja terenskog istraživanja | Sustavno arheološko istraživanje lokaliteta | Broj terenskih istraživanja | 6 | MGŠ | 4 |

1. Aktivnost: A152002 Muzejsko izdavaštvo –11.713,00 EUR

Poseban cilj: Vlastitim izdanjima popularizirati i promicati muzejsku djelatnost.

Kao važan dio muzejske djelatnosti, muzejsko izdavaštvo, kroz pisanu riječ i slikovnim reprodukcijama, približava publici raznovrsne aspekte kulturne baštine.

Za Muzejsko izdavaštvo planirano je izvršenje iz općih prihoda i primitaka, vlastitih prihoda i pomoći.

|  |  |  |  |  |  |
| --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost 2023.** | **Izvor podataka** | **Ciljana vrijednost 2024.**  |
| Povećanje broja vlastitih izdanja | Valoriziranje i promicanje kulturne baštine i suvremenog stvaralaštva | Izdanje | 3 | MGŠ | 3 |

1. Kapitalni projekt: K152002 Energetska obnova Muzeja grada Šibenika–250.000,00 EUR

 Dobivena Odluka o financiranju dana 07. svibnja 2024. u ukupnom iznosu od 1.327.292,62

 EUR od strane Ministarstva kulture i medija.

 U Šibeniku, 27.05.2024.

|  |
| --- |
| Zakonski predstavnik: |
| mr. sc. Željko Krnčević  |